גופתו של מדינאי בכיר נמצאת צפה בבריכה שלמרגלות מגדל מגוריו. חקירת המוות חושפת נערת פיתוי, פוליטיקאים ציניים, עבריינים מכל הסוגים, ומעורב בה עיתונאי אידיאליסט שמחליט לפענח את התעלומה בכל מחיר. אל העיתונאי חוברים שני זוגות אוהבים, העובדים כעוזרים פרלמנטריים של חברי כנסת יריבים. המוות המסתורי מעמיד במבחן את אהבתם, שכל התככים הפוליטיים לא יכלו לה. טינות ישנות צפות ועולות, וחשדות מייסרים מתעוררים: האומנם התאבד המדינאי, או שמא נרצח? מי מבין הארבעה מעורב בכך, ומה עוד הוא מסתיר מחבריו? הנסיך הוא רומן מרתק הבוחן את החברות והאהבה דווקא בזירה ההפכפכה והבוגדנית ביותר – הפוליטיקה. אורלי קראוס-ויינר רוקמת כדרכה עלילה ריאליסטית סוחפת, גדושה ביצרים וברגשות עזים, שמציבה מראה אכזרית מול חיינו. הנסיך הוא ספרה השנים-עשר של אורלי קראוס-ויינר. קדמו לו "התרוממות", "מלכת הלבבות", "אהבה לפי הספר", "מחול הפלמינגו", "המערבולת", "דיוקן הונגרי", "נחיתת חירום", "זאבים בשלג", "מה שצריך לקרות", "כמעט מושלם" ו"מאושרת בדרכה".
זהו רומן פולטי מרענן ושונה, ההתחלה הייתה לי קצת איטית מהחצי השני של הספר קיבל תאוצה וזה פשוט סחף, הפך למעניין ומותח.כן זה ספר ישן, הרבה קראו אותו ממש מזמן אבל, בטוחה שיש כאלו שלא מכירים, אז שמחה לעלות אותו לדיון כאן ועכשיו!
תחום פוליטיקה אף פעם לא סקרן אותי וזה גם נראה לי כל כך משעמם, רוב הפוליטיקאים משמיעים את עצמם לפני הבחירות, שכבר שהכיסא שלהם מובטח לא יזכרו אותכם בכלל, בעצם "אז למה לי פוליטיקה עכשיו..." אז זהו שהפוליטיקה הזאת, תהיה יותר מעניינת מהמציאות המשמימה ועם הרבה אקשן ומתח.
הסיפור נפתח במציאת גופתו של מדינאי בכיר שמת בבריכה במגדל מגוריו, מכאן נפתח חקירת רצח שכולם חשודים וכמו במציאות העיתונות נכנסת לעניניים ומתחילה להביא את הדיאגנוזה שלה, במיוחד עיתונאי אחד שלא מרפה וחייב להביא ראשון את הכותרת הכי חמה שיש. ישנם גם את רביעית החברים שהכירו במסלול הלימודים באוניברסיטה "יחסים בינ"ל" וכל אחד מהם משתייך למפלגה שבה הם מאמינים שביכולתם להוביל, להשפיע וליזום.
עופר והגר הם זוג עובדים במפלגות מתחרות, אבל חילוקי הדעות הפוליטיות לא מפריעים ליחסים הזוגיים שלהם, הכל טוב ויפה עד הרצח של הפוליטיקאי המנוח אברהם נבו, שעופר הוא העוזר הפרלמנטרי שלו. שי ומאיה גם הם זוג, המחזיקים במשרות בכירות במפלגות מובילות בכנסת. ארבעתם החברים הכי טובים, והרגישו שהפוליטיקה תתן להם קרש קפיצה לשינוי, רענון והובלת תהליכים.
הפוליטיקה היא ביצה טובענית ומדיפה ריח רע ומי שנמצא "קבור עמוק" הוא עופר, העוזר של אברהם נבו אשר ידוע שהוא האדם האחרון שראה אותו לפני הרצח, האם למנוח הייתה סיבה להתאבד, מה הסיבה ו/או נרצח וע"י מי?! המוות המסתורי מערער את הזוגיות בין עופר והגר, האם עופר כנה עם הגר עד הסוף ואיזה אוזן קשבת וכתף חמה, היא מקבלת ממקור מקורב ביותר במפלגה, האם מישהו מוליך אותה שולל ומשחק ברגשות שלה? עופר נעלם, מקומו לא ידוע ,שי ומאיה נמצאים לצידה ותומכים בה ברגעים הכי קשים האם יצליחו להבין מי משחק להם בראש ומנסה להוציא אותם משפיותם במשחק הפוליטי-פלילי שנקלעו אליו.